# **Forslag til årsmøtet 2023 – Tannlegedekning fra foreningen.**

Viser til medlemsfordel i Fagforbundet Sør-Varanger og Fagforbundet Alta som i dag dekker deler av tannbehandling for sine medlemmer. De benytter overskuddet fra fjorårets budsjett til dette og Alta alene er en forening med 1500 medlemmer.

Fagforbundet Nannestad er en mindre forening, med en lavere budsjett, men som et forsøk for i år, kan man vurdere å sette av en pott på 100.000 av bokførte midler til et slikt velferdstiltak for medlemmer.

Forslaget er som følger:

Kr. 100.000 av bokførte midler, øremerkes tannbehandling. Styret utarbeider en formell søknad med kriterier som må fylles ut av søkeren. Søknader kan sendes inn i løpet av hele året, men all utbetaling skjer i løpet av desember, og man setter en makspris på 2500,- per søknad, som kan bistå hele 40 personer i året med makspris.

Man kan kun søke en gang i året, slik at flest mulig kan få dekket deler av tannbehandlingen.

Det legges til grunn at dette også er et “første mann til mølla” prinsipp. Dersom ordningen vedvarer, skal søkere som ikke tidligere har mottatt støtten, prioriteres fremfor de som tidligere har mottatt denne.

**Styrets inntilling:**

Forslaget støttes i sin helhet, men styret mottar, nummererer og daterer søknader, som i sin helhet blir behandlet samlet i desember og fordelt til potten er tom.